Federico Mena Quintero

Federico Mena Quintero er en meksikansk utvikler av fri programvare.

Federico studerte informatikk ved Universidad Nacional Autónoma de México (UNAM), der han møtte Miguel de Icaza. Etterpå emigrerte han til USA for å arbeide for Red Hat.

Sammen med Miguel de Icaza, grunnla Federico GNOME-prosjektet. Mens han arbeidet ved Red Hat utviklet han Canvas til GNOME. Han vedlikeholdte også for en tid GIMP, og var en av de tre første ansatte ved Ximian, senere oppkjøpt av Novell, hvor han fortsatt arbeider.

Federico har levd mesteparten av sitt liv i Mexico by, men er for øyeblikket bosatt i Xalapa, Veracruz, sammen med sin kone, Oralia.

Meksikanere i databransjen
GNOME
Meksikanske programvareutviklere